בה"ד 6

בית הספר למקצועות הלוגיסטיקה, בה"ד 6 (בסיס הדרכה מס' 6), הוא בסיס ההכשרה וההדרכה המרכזי של חיל הלוגיסטיקה ושל כלל מקצועות הלוגיסטיקה בצה"ל. הבסיס הוקם בשנת 1978 בשטח מחנה צריפין ובשנת 2016 הועתק לעיר הבה"דים בנגב (ראו: העתקת בסיסי צה"ל לנגב). הוא נחשב לאחד מבסיסי ההדרכה הגדולים ביותר בצה"ל ואחראי על הכשרת קצינים, צוערים, נגדים, חיילים וחיילות בשירות חובה, קבע ומילואים במקצועות הלוגיסטיקה, ביניהם: השלמה חיילית לקצינים, הכנה לקצונה, נהיגה, טבחות, מגדנאות, אפסנאות, תעשייה וניהול ועוד. בה"ד 6 כפוף ישירות למפקדת קצין לוגיסטיקה ראשי (מקל"ר) ומפקדו הנוכחי הוא תת-אלוף חיים מלכי. הקורסים בבה"ד מחולקים לשלוש מגמות, כאשר כל מגמה אחראית על קבוצת קורסים מסוימת ובראשה עומד ממ"ג (מפקד מגמה) בדרגת סא"ל. בנוסף קיים אגף מטה המתכלל בתוכו את גוף פיתוח ההדרכה, לוגיסטיקה, חינוך ותכנון שבראשו עומד מפקד בדרגת רס"ן ושלישות בה"ד שכוללת את התחומים: כוח אדם סגל, כוח אדם קורסים, כוח אדם סדיר, ותנאי שירות בראשם עומד רס"ן. מגמת נגדים – אחראית על הכשרות הפיקוד לנגדים, הכשרות מקצועיות בתחום התזונה, ניהול המלאי, הגנת הסביבה, בינוי, הוראת נהיגה, ניהול מחלקת רכב, והכשרות מקצועיות לחיילים בסדיר על ידי מוקד למידה מקצועי דיגיטלי מרחוק. הקורסים שאליהם ממשיכים הטירונים במגמה הם בינוי וקולינריה. הפלוגה של קורס הבינוי נקראת "יהלום" על שם מקדח יהלום אשר קודח בחומרים הקשים ביותר בתעשייה ומסמל את ההתמדה של אנשי הבינוי בצבא. פלוגת החיילים שנמצאים בקורס קולינריה נקראת "שקד" על שם העץ בעל השורשים העמוקים ופריחה מיוחדת. מסמל את השף הצבאי שמספק את צרכיו הבסיסיים של האדם. מגמת נהיגה – המגמה אחראית לקלוט את החיילים המתגייסים למקצוע הנהיגה בצה"ל ולהכשיר אותם לנהיגה ברכבים הצה"ליים. החל משנת 2005 נערכת בבסיס הטירונות ברמת רובאי 02 לחיילים ולחיילות ששובצו לשירות צבאי בחיל הלוגיסטיקה (זאת בהתאם לתוכנית "טירונות בסמכות" בצה"ל). פלוגות הטירונות הם "ברק" ו"רעם" על שם התופעות הפיזיקליות בטבע אשר מסמלות מהירות ודבר בלתי צפוי כשם שהתהליך שהטירונים חווים מאופיין בדברים אלה. כמו כן, המגמה אחראית על הכשרות משלימות לנהגים המשרתים ביחידות צה"ל השונות, כולל קורס נהיגה מונעת. ההכשרות מחולקות לתחום משא ותחום בט"ש. בתחום הבט״ש קיימות הפלוגות "דוד" ו"זאב" על שם רכבי שטח ממוגנים הנושאים חיילים וציוד. החיילים שמוכשרים בתחום זה מיועדים לנהוג בכלים אלו. בתחום המשא קיימות הפלוגות "נץ" ו"בז" על שם עופות דורסים מהירים חזקים ובעלי ראייה חדה. מגמת מפקדים – אחראית על תחום הקצונה בחיל הלוגיסטיקה. המגמה מורכבת ממספר מסגרות: פיקוד לוגיסטי, ההשלמה החיילית, מסגרת מתקדם, ומסגרת קק"צ תומכ"ל. בנוסף, במגמה אחראים על הכשרות נוספות כגון: קורס מפקדי פלוגות בשירות מילואים, קורסי הכשרה ברמות שונות לקצינים במערך הלוגיסטי וכן קורסי העמקה בתחום הלוגיסטיקה לקצינים. מפקדי בית הספר לדורותיהם: אורי (גינטר) פרויס 1950–1956 צבי גלפנד 1957–1960 מנחם קרייב 1960–1963 מיכאל בורגד 1963–1964 צבי לסקי 1964–1966 מיכאל גבע 1966–1968 אליהו קסטין 1968–1969 פנחס ניצן 1969–1973 משה זאבי 1973–1975 אברהם שני 1975–1977 מאיר צוקר 1977–1979 יעקב רובין 1979–1980 ציון מסורי 1980–1982 יצחק כחלון 1982–1984 שמואל זקש 1984–1986 מרדכי שלו 1986–1988 יגאל טביב 1988–1991 יצחק אלימלך 1991–1993 ניסים קשי 1993–1996 ערן אופיר 1996–1999 איציק בן טוב 1999–2001 צביקה גנון 2001–2004 רונן וולף 2004–2006 רון אילוז 2006–2009 חנן בן דוד 2009–2012 יוסי כהן 2012–2013 רון קינן 2013–2016 ניצן מימרוד 2016–2019 עוז רודי 2019–2021 ארז שטיינר 2021–2022 ולד סלוצקי 2022–הווה בה"ד 6, באתר מתגייסים טקס חילופי מפקד בה"ד 6, באתר צה"ל, 15 באוגוסט 2022